
Kirkkoherra, rovasti 



TOIVO KANSANAHO 



on syntynyt 5. 3. 1884 Jyväskylässä. Valmistuttuaan pa- 
piksi hän hoiteli papinvirkoja Petäjävedellä, Jyväskyläs- 
sä, Ähtärissä, Hauholla, Kuortaneella ja Joensuussa. Koi- 
viston kirkkoherranvirkaan hän astui 1. 5. 1924, jota teh- 
tävää hän antaumuksella hoiti lähes kaksi vuosikym- 
mentä. 




uhaimussaarn a 



(3. vuosikerta.) 



Juhannus on suuri juhla. Ensiksi se on kesäjuhla. Luonnon 
ihanuus ympärillämme innoittaa meidät. Se on myös perhe- ja 
sukujen juhla. Silloin mielellään vieraillaan niissä ja virkistytään 

toistensa seurasta. Täällä (Alavudella) ja monin paikoin muual- 

väen juhla. Parisatapäinen nuoriso- 

juhannus 



nuoren 



joukko lasketaan H.p. ehtoolliselle käytyään sitä ennen rippikou- 
lun. Tämän jälkeen he lähtevät ikäänkuin lapsenkengistään ulos 
ottamaan askeleita elämäntiellä omalla vastuullaan enemmän 
kuin tähän asti. Herra heitä sillä matkalla ohjatkoon ja auttakoon! 

Kristillinen kirkko on kautta aikojen kutsunut juhannusjuh- 
liinsa mukaan harvinaisen vieraan. Hän on niin suuri, että juhla- 
päivä on häneltä saanut nimensä. Meillä on Johannes Kastajan 

päivä. En tiedä kuinka ihmisten iloisiin juhliin oikein hyvin tämä 

Johannes soveltuu. Onhan juhannus suuri ilon juhlapäivä, 
läkin on meillä kaikki niin koristeellista ja kaunista. Te nuoretkin 

olette juhlavaatteissa. Juhlia halutaan viettää komeasti. Ihmiset 
rakastavat sellaista. Halutaan olla itsekeskeisiä. Juuri juhlissa ja 

niiden kautta korostetaan omaa itseä. Tämä on niin tavallista. Ja 
nyt on Johannes Kastaja meillä päävieraana ja kunniapaikalla! 
Tuo syvän korven mies, itsensäkieltävä, ulkonaisesti vaatimaton, 
kamelinkarvapuvussaan ja muutenkin sellainen kuin hän on. 



Tekstimme johtamina saapuu seuraamme tällä kertaa paitsi 
Johannesta myös tämän maailman juhlavieraita. Ehkä ne sovel- 
tuvat iloisiin juhliin paremmin. Ne tulevat, kuten sanoin, teks- 
timme mukana ja tulevat Herodeksen syntymäpäiviltä. Esiintyy- 
pä joukossa itse kuningas Herodeskin. Vaikka suuren osan kuuli- 
joitamme on tänään täytynyt jäädä kirkon seinien ulkopuolelle 
kun sisään eivät ole mahtuneet, täytyy toki tuollaisille vieraille 
vielä tilaa olla. — Haastatellaanpa heitä vähän. 

Kun Herodekselta kysytään, mitä hän ennen syntymäpäiviään 
on pitänyt Johannes Kastajasta, vastaa hän: »Johannes on van- 
hurskas ja pyhä mies. Mielelläni minä häntä kuuntelen.» Johan- 
nes oli hänen mielestään voimakas totuuden ja omantunnon mies 
ja kun Herodes oli häntä kuunnellut, oli hän »usein joutunut epä- 

roimaan monessa asiassa». Näin puhuu parhaimpina hetkinään 
vastuuta tunteva kuningas. Hän käsitti, että rappeutuva valta- 
kunta tarvitsi Johannes Kastajaa ja hänen kaltaisiaan miehiä. 

Mutta mitä sanoo neiti Salome, nuori ja muodinmukainen, eh- 
kä kaunis tahi sellaiseksi laitettu, kevytmielinen nainen, hän, joka 
ympäristöönsä pyrkii vaikuttamaan erikoisesti puolialastomalla 
ruumiillaan ja tahtoo sillä tavalla olla huomattu toisten keskellä. 
Hän virkkaa empimättä: »Minä en lainkaan pidä Johanneksesta. 
En ajattele elämästä niin vakavasti kuin hän. Minä tahdon tans- 
sia ja olla kuin päivänperhonen, iloita ja nauttia siitä mitä maail- 
ma antaa, etsin lihani ja vereni hurmaa. Pois Johanneksen tule- 
vaisuus- ja iäisyysajatukset! Ne eivät minulle eikä minunlaisille- 
ni sovi.» 

Kun edelleen käännymme Salomen äidin, ruhtinatar Hero- 
diaan puoleen tiedustellen hänen mielipidettään Johanneksesta 
ihmisten parissa ja heidän juhlissaan, kivahtaa hän heti raivos- 
tuen: »Minä vihaan Johannesta! Johannes on terävän kielensä 



9 



O 



iskenyt minun yksityiselämääni ja elämäntapoihini, mitä ne ovat 
olleetkin ennen ja nyt, ja sitä minä en suvaitse! Hän vaatii minua 
muka tekemään parannusta. Sitä minä en tee! Minä elän niinkuin 
tahdon, eikä kellään Johanneksella ole asiaa sekaantua niihin.» 
Hammas narskuu ja hän jatkaa: »Niinpian kun saan tilaisuutta, 
minä tapan Johanneksen ja ainaiseksi hänen äänensä vaiennan 
ja näytän kumpi meistä voittaa!» — Näin puhuu totuuden äänelle 
sammunut ja paatunut Herodias. 

Mutta katsokaapa Herodesta jälleen, kun hän on syntymäpäi- 
viään viettämässä. Siellä hän juopuu. Hän oli järjestänyt kevyt- 
mielisen juhlan. Juhlittiin väkijuomin ja tanssein. Erityisesti Sa- 
lomen tanssi on hänet sokaissut. Juovuksissa tekee Herodes mie- 
lettömiä päätöksiä, kuten sellaiset tekevät. Toisten houkuttele- 
mana antaa hän mestauttaa Johanneksen — syyttömästi. Näistä 
hänen juhlistaan ovat seuraukset sellaiset! Vaikka Johannes ai- 
kaisemmin olikin saanut vaikuttaa Herodeksen omaantuntoon, 
kuten hän itse oli myöntänyt, tukahtui omantunnon ääni nyt vä- 
kijuomiin ja tanssiin niinkuin niin monen ennen häntä ja hänen 
jälkeensä. Eikä se siitä häntä valvomaan ja ohjaamaan enää kos- 
kaan herännyt. Etsikkoaika oli mennyt ohi. Herodeksesta tuli le- 
voton mies. Kun Jeesus oli astunut vaikuttamaan kansan keskuu- 
dessa, luuli hän hänessäkin näkevänsä vain aaveita. Hänen tekon- 
sa tuomitsivat häntä. On suorastaan vaarallista kenenkään tehdä 
omaatuntoaan vastaan. Ei siinä auta aina Herodeksen murheet- 
kaan. Lopuksi koetti Herodes-parka voittaa tuntonsa syytökset 

katkeralla pilkalla. Hän pilkkasi Jeesusta. Pilkka onkin paatu- 
neen viimeinen lohduton ase ja keino. 

Mutta mitenkä kävi Salomelle, tuolle päivänperhoselle, joka 

ulevaisuudestaan ei mitään välittänyt? Mihin sellainen elämän- 
katsomus ihmisen vie? Se tuli pian näkyviin. Pikemmin kuin hän 
itse luulikaan, sotkeutui hän karkeisiin rikollisiin tekoihin, kuten 
tekstimme hänestä kertoo. Ei maallinen kauneus eikä kevytmieli- 
nen elämä ketään onnelliseksi tee! Kuinka monet sillä itsensä 

pettävät! 

Entä Herodiaan laita? Hänen, joka alustapitäen häikäilemät- 
tömästi ja julkeasti jalkoihinsa tallasi Jumalan vanhurskaita 
käskyjä ja kieltoja. Raivaamalla Johanneksen tieltään pois luuli 
hän siten lopullisesti syytöksistä vapautuneensa. Mutta Herodiaan 
kuva on jäänyt veriseksi muistoksi historian tuomion ja Jumalan 

edessä ja hänen henkilöllisyytensä kammottaa kaikkia ajattelevia 
ihmisiä. Sentähden pelkää, oi ihminen, paatunutta suruttomuutta! 

Mutta Johannes itse on liian kauan saanut olla vaiti juhlas- 
samme. Sananvuoro hänellekin! Katsokaa! Vakavana hän kään- 
tyy teidän nuorten että meidän vanhojen puoleen. Hän avaa 
suunsa ja kaikella vanhurskautensa voimalla julistaa niin että 
vuoret vastaa: »Kirves on pantu puun juurelle! — Tehkää paran- 
nus! — Taivasten valtakunta on teitä lähellä!» 

Jumalan tuomion kirves on peloittava tosiasia. Se on yhtä- 
hyvin kuin Herodeksen, Salomen ja Herodiaan, pantu myös mei- 
dän kaikkien muiden elämän juurille, jotka parannusta eivät tee. 
Pois Herodeksen väkijuomat! Pois Salomen tanssit ja pois Hero- 
diaan julkea käytös meidän juhlistamme! Johannes joukossamme 
saa aikaan, että meille tulee omantunnon juhla, jossa ei ole katu- 
mista ja jossa voidaan päästä käsiksi sellaiseen, joka on omistami- 
sen arvoista. Hänen kauttaan tämä päivä jo nimessään kantaa 
Jumalan valtakunnan evankeliumia, sillä Johannes-nimi merkit- 

: »Jumala on armollinen». Ja lisäksi vielä Johannes meille ja 
kaikille katuville ja parannusta tekeville todistaa: »Katso, Juma- 
lan Karitsa, joka pois ottaa maailman synnin! Seuratkaa Häntä!» 
Siis sovintoarmon kautta me pelastumme. On siunattu asia, että 

meillä on tällainen juhla! 

Johannes Kastajan päivä soveltuu erinomaisesti myös karja- 
laisille. Heille ei kyllä enää Karjalan kunnailla käki kuku eivätkä 
he tätä kesäistä juhannustaan saa siellä viettää, mutta vielä on 

jäljellä kuitenkin sellainen juhannus, jossa Jeesus Kristus on 

sydäntemme ilo ja elämämme kirkas paiste, ja se on paras kai- 
kesta. Jumala on sittenkin armollinen Jumala! 




Alavus 24/6 1950. Toivo Kansanaho. 

